Առաջին նիստի առաջին զեկուցաբերն էր Հայաստանի Գիտութիւններու ազգային ակադեմիայի Ցեղասպանութեան թանգարան¬հիմնարկի տնօրէն, Հայոց ցեղասպանութեան 100-ամեակի նախաձեռնութիւններու համակարգման յանձնախումբի քարտուղար Հայկ Դեմոյեան, որ ներկայացուց «Հայոց ցեղասպանութեան 100-րդ տարելիցին ընդառաջ. թուրք¬ազրպէյճանական մարտահրաւէրները եւ հայկական կողմին ընելիքները» նիւթը: Երկրորդ զեկուցողն էր «Ազդակ»-ի գլխաւոր խմբագիր, Լրագրողներու 6-րդ համահայկական համաժողովի համակարգող մարմինի նախագահ Շահան Գանտահարեան, որ ներկայացուց լրագրողներու 5-րդ համահայկական համաժողովի յաջորդած հանգրուանին համաժողովի համակարգող խորհուրդին կատարած աշխատանքները` շեշտը դնելով գործադրուած արդիւնաբեր գործունէութեան վրայ: Ապա յաջորդաբար զեկուցեցին «Քալիֆորնիա Քուրիըր» (Միացեալ Նահանգներ) թերթի գլխաւոր խմբագիր Յարութ Սասունեան` «Ցեղասպանութեան ճանաչո՞ւմ, թէ՞ արդարութեան հետապնդում» նիւթով, «Օրեր» (Չեխիա) ամսագիրի գլխաւոր խմբագիր Յակոբ Ասատրեան` «Չեխիան եւ Հայոց ցեղասպանութեան խնդիրը, նոր մօտեցումներու անհրաժեշտութիւնը» նիւթով, «Ազատ խօսք» (Կիպրոս) կայքէջի գլխաւոր խմբագիր Երան Գույումճեան` «Մամուլը իբրեւ ազգային նորոգ գիտակցութեան զարթուցիչ` Հայոց ցեղասպանութեան 100-ամեակի շեմին», «Ալիք» (Իրան) օրաթերթի խմբագիր Դերենիկ Մելիքեան` «Հայկական լրատուամիջոցները եւ համահայկական նշանակութիւն ունեցող խնդիրները», «Նոր Մարմարա» (Պոլիս) օրաթերթի փոխխմբագիր Մաքրուհի Յակոբեան, «Հայրենիք» (Սպանիա) շաբաթաթերթի հիմնադիր¬խմբագիր Արարատ Ղուկասեան` «Ցեղասպանութիւնը` իբրեւ քաղաքական սանձ»: Ապա «Ա¬Ինֆօ» (Վրաստան) լրատուական գործակալութեան տնօրէն Արտակ Գաբրիէլեան զեկուցեց «Հայկական զանգուածային լրատուամիջոցներուն դերը հայկական պահանջատիրութեան նպատակներու յստակեցման եւ իրաւունքներու պաշտպանութեան մէջ» նիւթով, «Նոր Յառաջ» (Ֆրանսա) երկօրեայ թերթի խմբագիր Ժիրայր Չոլաքեան ներկայացուց «Ցեղասպանութիւն 100¬Մահավճիռ, լեզու եւ շուկայ» նիւթը, Եգիպտոսի «Արեւ» թերթի խմբագիր Ասպետ Արթինեան հանդէս եկաւ «Սփիւռքահայ լրագրողը Հայոց ցեղասպանութեան 100-ամեակին ընդառաջ, երկու տարուան ջանքերս, արդիւնքը եւ առաջարկներ»: Վերջին բաժինով Ուքրանիոյ «Արմեանսքի վեսթնիք» շաբաթաթերթի խմբագիր Մեդեա Աթեան ներկայացուց «Ուքրանիոյ հայերու միութեան գործունէութիւնը եւ լրատուամիջոցներու դերը հայկական համայնքներու կեանքը լուսաբանելու մէջ» նիւթը, ապա ժողովը համացանցով կապ հաստատեց Դամասկոս, ուրկէ դոկտ. Նորա Արիսեան` «Ազդակ»-ի կայքէջի արաբերէն բաժնի խմբագիրը անդրադարձաւ «Ցեղասպանութեան լուսաբանման ժամանակակից խնդիրները արաբական աշխարհին մէջ» նիւթին: Աւարտին տեղի ունեցաւ Լ. Աւետիսեանի «Ուրբաթագիրք» եւ Ֆ. Աֆրիկեանի «Այբ. Բեն. Գիմ.» գիրքերու շնորհահանդէսը: